PMIndiaData/PMIndiaSum huggingface dataset:
માલદીવના રાષ્ટ્રપતિ સોલિહ સાથે ડીવીસી દરમિયાન પ્રધાનમંત્રીના વક્તવ્યનો મૂળપાઠ

મહામહિમ, મારામિત્ર રાષ્ટ્રપતિ ઈબ્રાહીમ સોલિહ, માલદીવના અમારા પ્રતિષ્ઠિત મિત્રો, સાથીઓ, નમસ્કાર! તમારી સાથે જોડાવું એ મારા માટે હંમેશાથી આનંદની વાત રહી છે. રાષ્ટ્રપતિ તમે અને માલદીવ સદૈવ અમારા હૃદય અને મનમાં હંમેશા રહ્યા છો. હમણાં તાજેતરના દિવસોમાં ઉજવવામાં આવેલ તમારા કાર્યકાળની પ્રથમ વર્ષગાંઠ પર હું તમને અભિનંદન પાઠવું છું. માલદીવમાં આ વર્ષ લોકશાહી અને વિકાસનું રહ્યું છે. ભારત-માલદીવ્સના સંબંધો માટે પણ આ વર્ષ મહત્વનું રહ્યું છે. મારી સરકારની “પાડોશી પ્રથમ”ની નીતિ અને તમારી સરકારની “ભારત પ્રથમ”ની નીતિએ તમામ ક્ષેત્રોમાં આપણા દ્વિપક્ષીય સંબંધોને મજબૂત બનાવ્યા છે. આપણા નિર્ણયોના અમલીકરણે માલદીવ્સના અર્થતંત્ર, ઈન્ફ્રાસ્ટ્રક્ચર અને ક્ષમતા નિર્માણના વિકાસને પ્રોત્સાહન આપ્યું છે. અત્રે એ બાબત મહત્વની છે કે આ પ્રગતિ માલદીવ્સની પ્રાથમિકતાઓ અને જરૂરિયાતના વિસ્તારોમાં હાંસલ કરવામાં આવી છે. આજે, “ભારતમાં નિર્માણ પામેલ” ફાસ્ટ ઇન્ટરસેપ્ટર ક્રાફ્ટને અધિકૃત રીતે તમારા કોસ્ટ ગાર્ડને સોંપવામાં આવ્યું છે. આ આધુનિક જહાજ મારા વતન રાજ્ય ગુજરાતમાં એલ એન્ડ ટી દ્વારા નિર્માણ પામ્યું છે. તે માલદીવ્સની દરિયાઈ સુરક્ષાને મદદ કરશે અને તમારી બ્લુ ઈકોનોમી અને પ્રવાસનને પ્રોત્સાહન આપશે. મનેએ વાતનો ઉલ્લેખ કરતા ખુશી થાય છે કે, આ પેટ્રોલ જહાજને “કામયાબ” નામ આપવામાં આવ્યું છે જેનો અર્થ ધીવેહી અને હિન્દીમાં પણ “સફળતા” એવો થાય છે. મહામહિમ, હું અડ્ડૂના વિકાસને તમારી સરકાર દ્વારા આપવામાં આવેલ મહત્વને યાદ કરું છું. ટાપુના સમુદાયની આજીવિકાને સમર્થન આપવા માટે ઉચ્ચપ્રભાવ સમુદાય વિકાસ પરિયોજનાઓના માધ્યમથી ભાગીદારી કરવામાં ભારતને પ્રસન્નતાનો અનુભવ થઇ રહ્યો છે. મિત્રો, આપણા બંને દેશોની વચ્ચે ઘનિષ્ઠ સંબંધોનું એક મહત્વપૂર્ણ પાસું લોકોનો લોકો સાથેનો સંપર્ક છે. માલદીવ્સ આવતા ભારતીય પ્રવાસીઓની સંખ્યા બમણાથી પણ વધુ થઇ ગઈ છે. ભારત પાંચમાંથી બીજા ક્રમ પર આવી ગયું છે. આ અઠવાડિયે દિલ્હીથી મુંબઈ અને બેંગલોર સુધીની ત્રણ સીધી ફ્લાઈટ પણ શરુ કરવામાં આવી છે. રૂપે દ્વારા ચૂકવણીનું વ્યવસ્થાતંત્ર ભારતીયોના માલદીવ્સના પ્રવાસને વધુ સરળ બનાવશે. મને ખુશી છે કે તેનો પ્રારંભ માલદીવ્સ બેંકના માધ્યમથી કરવામાં આવ્યો છે. મહામહિમ, આજે આપણે માલેના લોકો માટે એલઈડી સ્ટ્રીટ લાઈટનું લોકાર્પણ પણ કર્યું છે. તેમના સુધી આ પ્રકારની પર્યાવરણને અનુકૂળ લાઈટ્સ પહોંચાડવામાં ભારતને અત્યંત ખુશી થઇ છે. તેનાથી 80 ટકા ખર્ચ ઓછો થશે. મહાનુભાવો, આપણે હુલહુલમાલેમાં એક કેન્સર હોસ્પિટલ અને એક ક્રિકેટ સ્ટેડિયમનું નિર્માણ કરવા માટે પણ કામ કરી રહ્યા છીએ. મને માહિતી આપવામાં આવી છે કે 34 ટાપુઓમાં પાણી અને સ્વચ્છતા પ્રોજેક્ટ્સનું અને અડ્ડુંમાં રસ્તાઓ અને પુનર્વસનનું કામ ટૂંક સમયમાં જ શરુ થઇ જશે. આગામી વર્ષે ભારતની સહાયતા અંતર્ગતના પ્રોજેક્ટ્સ માલદીવ્સના લોકોને વધુ લાભ આપશે. એક ઘનિષ્ઠ મિત્ર અને દરિયાઈ પાડોશી હોવાના નાતે ભારત લોકશાહી અને વિકાસ માટે માલદીવ્સ સાથેની ભાગીદારીને યથાવત જાળવી રાખવા માટે કટિબદ્ધ છે. અમે હિન્દ મહાસાગર પ્રદેશમાં શાંતિ અને પારસ્પરિક સુરક્ષા માટે પણ અમારા સહયોગમાં અભિવૃદ્ધિ કરીશું. મહાનુભવો, હું તમને દિલ્હીમાં ફરી મળવાની આશા રાખું છું. શાંતિ અને સમૃદ્ધિ માટે હું આ મૈત્રીપૂર્ણ લોકોને મારી ઉષ્માભરી શુભેચ્છાઓ પાઠવું છું. ખૂબ ખૂબ આભાર!
પ્રધાનમંત્રીએ નારી શક્તિ પુરસ્કાર – 2016ની વિજેતા સ્ત્રીઓને અભિનંદન આપ્યાં

પ્રધાનમંત્રી શ્રી નરેન્દ્ર મોદી આજે વર્ષ 2014 માટે સ્ત્રી શક્તિ પુરસ્કાર અને નારી શક્તિ પુરસ્કાર વિજેતાઓને મળ્યાં હતાં અને તેમની સાથે વાત કરી હતી. પ્રધાનમંત્રીએ એવોર્ડવિજેતાઓને તેમને તેમની વ્યક્તિગત ક્ષમતાઓ અને તેમના ક્ષેત્રમાં પ્રેરક બનવા એમ બંને રીતે પથપ્રદર્શક સફળતા મેળવવા બદલ અભિનંદન આપ્યાં હતાં. પ્રધાનમંત્રીએ જણાવ્યું હતું કે, જો ભારત આગામી ત્રણ દાયકામાં દર વર્ષે 8 ટકાના દરે વૃદ્ધિ કરી શકે, તો તે વિશ્વના સૌથી આધુનિક દેશોમાં સ્થાન મેળવશે. તેમણે કહ્યું હતું કે, મહિલાઓએ યોગ્ય રીતે સક્ષમ બનાવું પડશે, જેથી તેઓ આ લક્ષ્યાંક માટે મહત્તમ પ્રદાન કરી શકે. પ્રધાનમંત્રીએ કહ્યું હતું કે, માતૃત્વ રજાનો ખરડો લોકસભામાં આજે રજૂ કરવામાં આવ્યો હતો, જે માતૃત્વ રજા 12 અઠવાડિયાથી વધારીને 26 અઠવાડિયા કરવામાં આવશે. આ પ્રસંગે મહિલા અને બાળ વિકાસ મંત્રી શ્રીમતી મેનકા ગાંધી ઉપસ્થિત હતા.
પ્રધાનમંત્રીએ મધ્યપ્રદેશના ઇન્દોર ખાતે યોજાયેલી મધ્યપ્રદેશ ગ્લોબલ ઇન્વેસ્ટર્સ સમિટ 2023માં વીડિયો સંદેશ દ્વારા સંબોધન આપ્યું

પ્રધાનમંત્રી શ્રી નરેન્દ્ર મોદીએ મધ્યપ્રદેશના ઇન્દોર ખાતે યોજાયેલી ગ્લોબલ ઇન્વેસ્ટર્સ સમિટમાં આજે વીડિયો સંદેશ દ્વારા સંબોધન આપ્યું હતું. આ સમિટ મધ્યપ્રદેશમાં રોકાણની વિવિધ તકોને પ્રદર્શિત કરશે. આ પ્રસંગે ઉપસ્થિતોને સંબોધન આપતા, પ્રધાનમંત્રીએ તમામ રોકાણકારો અને ઉદ્યોગસાહસિકોનું ઉષ્માભર્યું સ્વાગત કર્યું હતું અને વિકસિત ભારતનું નિર્માણ કરવામાં મધ્યપ્રદેશની ભૂમિકા પર પ્રકાશ પાડ્યો હતો. તેમણે જણાવ્યું હતું કે, “મધ્યપ્રદેશ, આસ્થા અને આધ્યાત્મિકતાથી લઇને પર્યટન સુધી, કૃષિથી લઇને શિક્ષણ અને કૌશલ્ય વિકાસ સુધી, એક અદ્ભુત સ્થળ છે.” પ્રધાનમંત્રીએ સૌનું ધ્યાન દોર્યું હતું કે, આ સમિટનું આયોજન એવા સમયે થઇ રહ્યું છે જ્યારે ભારતના અમૃતકાળના સુવર્ણ યુગનો પ્રારંભ થયો છે અને વિકસિત ભારતનું નિર્માણ કરવા માટે આપણે સૌ ભેગા મળીને કામ કરી રહ્યા છીએ. વિશ્વની દરેક સંસ્થા અને નિષ્ણાતો ભારતીયોમાં જે ભરોસો મૂકી રહ્યા છે તેના માટે પ્રધાનમંત્રીએ ખુશી વ્યક્ત કરી હતી અને તેમણે ટિપ્પણી કરી હતી કે, “જ્યારે આપણે વિકસિત ભારતની વાત કરીએ છીએ, ત્યારે તે ફક્ત આપણી આકાંક્ષા જ નથી, પરંતુ તે દરેક ભારતીયનો સંકલ્પ પણ છે”. પ્રધાનમંત્રીએ વૈશ્વિક સંસ્થાઓ દ્વારા ભારતમાં મૂકવામાં આવેલા ભરોસાના ઉદાહરણો આપતાં,
ધાનમંત્રી શ્રીએ કર્ણાટકના હુબલીમાં દુર્ઘટનાને કારણે થયેલા જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કર્ણાટકના હુબલીમાં થયેલી દુર્ઘટનાને કારણે થયેલા જાનહાનિ પર ઊંડો શોક વ્યક્ત કર્યો છે. પ્રધાનમંત્રી રાષ્ટ્રીય રાહત ફંડ (
પ્રધાનમંત્રીએ મા કાત્યાયનીને પ્રણામ કર્યા

પ્રધાનમંત્રી શ્રી નરેન્દ્ર મોદીએ નવરાત્રિ દરમિયાન આપણા સમાજમાં ભાઈચારા અને કરુણાની ભાવનાને આગળ વધારવા માટે ભક્તો માટે મા કાત્યાયનીના આશીર્વાદ માંગ્યા છે. એક ટ્વિટમાં પ્રધાનમંત્રીએ કહ્યું; "હું મા કાત્યાયનીને શ્રદ્ધાપૂર્વક પ્રણામ કરું છું. તેમના આશીર્વાદ આપણા પર રહે અને આપણા સમાજમાં ભાઈચારા અને કરુણાની ભાવના આગળ વધે."
કેબિનેટે વેપાર સુવિધા સમજૂતી (ટીએફએ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિશ્વવેપાર સંગઠન (ડબલ્યૂટીઓ)ને વેપાર સુવિધા સમજૂતિ (ટીએફએ) અંતર્ગત પ્રતિબદ્ધતાઓની અધિસૂચના માટે પ્રસ્તાવ, વિશ્વ વેપાર સંગઠનના સચિવાલયમાં ટીએફએના પ્રોટોકોલની સ્વીકૃતિના પ્રપત્રની સંપુષ્ટિ તેમજ સ્વીકૃતિ અને રાષ્ટ્રીય વેપાર સુવિધા સમિતિ (એનસીટીએફ)ના ગઠનને મંજૂરી આપી દીધી છે. વેપાર સુવિધા સમજૂતિમાં વસ્તુઓની આવક જાવક, તેમને જારી કરવાની અને સ્વીકૃતિ આપવામાં તેજી લાવવાનું પ્રાવધાન છે, જેમાં પારગમનવાળી વસ્તુઓ પણ સામેલ છે. આ સમજૂતિમાં વેપાર સુવિધા અને કસ્ટમના અનુપાલન સાથે જોડાયેલા મુદ્દાઓ પર કસ્ટમ તેમજ અન્ય ઉપર્યુક્ત પ્રાધિકરણોમાં કારગર સહયોગ માટે વિભિન્ન ઉપાયોનો પણ ઉલ્લેખ કરવામાં આવ્યો છે. આ ઉદ્દેશ્ય ભારતની ‘કારોબાર સુગમતા’ વાળી પહેલના અનુરૂપ જ છે. ડબલ્યુટીઓના બે-તૃતિયાંશ સદસ્યો તરફથી સ્વીકૃતિ મળ્યા બાદ જ અધિસૂચિત સદસ્યો માટે વેપાર સુવિધા સમજૂતી પ્રભાવી માનવામાં આવશે. સમજૂતીના પ્રાવધાનોના અમલીકરણ અને ઘરેલૂ તાલમેલ બંનેમાં સરળતા માટે રાજસ્વ વિભાગના સચિવ અને વાણિજ્ય વિભાગના સચિવની સંયુક્ત અધ્યક્ષતામાં એક રાષ્ટ્રીય વેપાર સુવિધા સમિતિ ગઠિત કરવામાં આવશે.
ફિલ્મ પાયરસી અને કોપીરાઈટ ઉલ્લંઘનને રોકવું

કેન્દ્રીય મંત્રીમંડળે સિનેમેટોગ્રાફ અધિનિયમ, 1952માં સુધારો કરવા માટે સિનેમેટોગ્રાફ સુધારા અધિનિયમ, 2019ને પ્રસ્તુત કરવા માટેની માહિતી અને પ્રસારણ મંત્રાલયની દરખાસ્તને મંજૂરી આપી દીધી છે. આ અધિનિયમનો ઉદ્દેશ્ય અનધિકૃત કેમકોર્ડીંગ અને ફિલ્મોની નકલ કરવા સામે દંડાત્મક જોગવાઈઓનો સમાવેશ કરીને ફિલ્મ પાયરસીને રોકવાનો છે. વિગતો: ફિલ્મ પાયરસીને રોકવા માટે સુધારામાં નીચેની બાબતોનો સમાવેશ થાય છે: • અનધિકૃત રેકોર્ડીંગને અટકાવવા માટે નવા વિભાગ 6એએનો ઉમેરો કરવો સિનેમેટોગ્રાફ અધિનિયમ, 1952ના વિભાગ 6એ બાદ નીચેના વિભાગોનો ઉમેરો કરવામાં આવશે. 6એએ: “અન્ય કોઈ લાગુ થયેલા કાયદા છતાં કોઈ વ્યક્તિને લેખકની લેખિત મંજૂરી વિના કોઈ દ્રશ્ય શ્રાવ્ય રેકોર્ડીંગ સાધનોના ઉપયોગ કરીને કોઈ ફિલ્મ અથવા તેના કોઈ ભાગને પ્રસારિત કરવા અથવા પ્રસારિત કરવાનો પ્રયાસ કરવાની કે પ્રસાર કરવામાં સહાયતા પૂરી પાડવાની મંજુરી આપવામાં નથી આવતી.”
મંત્રીમંડળે ભારત અને ઉઝબેકિસ્તાન વચ્ચે ઇ-ગવર્નન્સનાં ક્ષેત્રમાં દ્વિપક્ષીય સહયોગ વધારવાની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને ઉઝબેકિસ્તાન વચ્ચે ઈ-ગવર્નન્સનાં ક્ષેત્રમાં દ્વિપક્ષીય સહયોગને વધારવાની સમજૂતીને કાર્યોત્તર મંજૂરી આપી દીધી છે. આ સમજૂતીનાં ઉદ્દેશોમાં ઇ-ગવર્નન્સનાં ક્ષેત્રમાં સહયોગ અને આઈટી શિક્ષણને પ્રોત્સાહન આપવું વિવિધ ક્ષેત્રોમાં ઈ-ગવર્નન્સ ઉત્પાદનો/ઉપકરણોનાં ઉપયોગની શરૂઆત કરવી તથા તેનો અમલ કરવા ડેટા કેન્દ્રો વિસાવવા વગેરે બાબતો સામેલ છે. પૃષ્ઠભૂમિ: ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલયનું એક મુખ્ય કાર્ય દ્વિપક્ષીય અને પ્રાદેશિક નેટવર્ક અંતર્ગત ઇન્ફોર્મેશન કમ્યુનિકેશન ટેકનોલોજી (આઇસીટી)નાં વિકસતાં ક્ષેત્રોમાં આંતરરાષ્ટ્રીય સહયોગને પ્રોત્સાહન આપવાનું છે. મંત્રાલયનાં ચિહ્નિત ક્ષેત્રોમાં માહિતીનું આદાન-પ્રદાન કરવા પ્રોત્સાહન આપવા માટે વિવિધ દેશોની સંસ્થાઓ સાથે સમજૂતી કરવામાં આવી છે.
પ્રધાનમંત્રીએ વાયુ સેના દિવસ નિમિત્તે હવાઇ યોદ્ધાઓ અને તેમના પરિવારજનોને સલામી આપી

પ્રધાનમંત્રી શ્રી નરેન્દ્ર મોદીએ વાયુ સેના દિવસ નિમિત્તે હવાઇ યોદ્ધાઓ અને તેમના પરિવારજનોને સલામી આપી હતી. પ્રધાનમંત્રીએ કહ્યું કે, “આજે વાયુ સેના દિવસ પર એક ગૌરવાન્વિત રાષ્ટ્ર આપણા હવાઇ યોદ્ધાઓ અને તેમના પરિવારજનો પ્રત્યે કૃતજ્ઞતા વ્યક્ત કરે છે. ભારતીય વાયુ સેના અત્યંત સમર્પણ અને ઉત્કૃષ્ટતા સાથે નિરંતર ભારતની સેવા કરી રહી છે.”
પ્રધાનમંત્રીએ ઉત્તરાખંડમાં વાદળ ફાટવાની ઘટનામાં જીવ ગુમાવનારાઓ માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરાખંડમાં વાદળ ફાટવાને કારણે અને ભારે વરસાદને કારણે જીવ ગુમાવનારા લોકો માટે શોક વ્યક્ત કર્યો હતો. પ્રધાનમંત્રીએ જણાવ્યું હતું કે “ઉત્તરાખંડનાં કેટલાંક વિસ્તારોમાં વાદળ ફાટવાને કારણે તેમજ ભારે વરસાદને કારણે લોકોનો ભોગ લેવાયો છે, તેનું મને ઘણું દુઃખ છે. જે લોકો ઈજા પામ્યા છે, તેઓ જલ્દી સાજા થાય તેવી મારી પ્રાર્થના છે. હું આશા રાખું છું કે વરસાદથી અસરગ્રસ્ત વિસ્તારોમાં વહેલામાં વહેલી તકે સામાન્ય જનજીવન ધબકતું થશે.”
પ્રધાનમંત્રીશ્રી નરેન્દ્ર મોદીએ મહાત્મા ગાંધી અને લાલ બહાદૂર શાસ્ત્રીને તેમની જન્મ જયંતિ પર શ્રદ્ધાંજલી આપી.

પ્રધાનમંત્રીએ કહ્યું કે “ગાંધી જયંતી પર બાપૂને શત્–શત્ નમન ! તેમના ઉમદા આદર્શો વિશ્વભરમાં લાખો લોકોને પ્રેરિત કરે છે. જવાનો તેમજ ખેડૂતોના પ્રણેતા તેમજ દેશને કુશળ નેતૃત્વ પ્રદાન કરનારા શાસ્ત્રીજીને નમન ! લાલ બહાદૂર શાસ્ત્રીજીને તેમની જયંતી પર નમન”
પ્રધાનમંત્રીએ ભૂતપૂર્વ ભારતીય સેના પ્રમુખ જનરલ એસએફ રોડ્રિગ્સના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ભૂતપૂર્વ ભારતીય સેના પ્રમુખ જનરલ એસ એફ રોડ્રિગ્સના નિધન પર ઊંડો શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "જનરલ એસ એફ રોડ્રિગ્ઝના નિધનથી દુઃખી છું. રાષ્ટ્ર તેમની અસાધારણ સેવા અને ભારતને મજબૂત બનાવવાના યોગદાન માટે તેમનું ઋણી રહેશે. તેમના ઊંડા વ્યૂહાત્મક જ્ઞાન માટે તેમનું સન્માન કરવામાં આવ્યું હતું. મારી સંવેદના તેમના પરિવાર અને મિત્રો સાથે છે. " …
પ્રધાનમંત્રીએ બેડમિન્ટન ખેલાડી પી વી સિંધૂને તેના પ્રથમ સુપર સિરિઝ ટાઈટલ બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બેડમિન્ટન ખેલાડી પી વી સિંધૂને ચાઈના ઓપનમાં તેના પ્રથમ સુપર સિરિઝ ટાઈટલ બદલ અભિનંદન પાઠવ્યા હતા. પ્રધાનમંત્રીએ કહ્યું હતું કે, પી વી સિંધૂને તેના પ્રથમ સુપર સિરિઝ ટાઈટલ માટે અભિનંદન. ચાઈના ઓપનમાં ખૂબજ સારું રમી.
પ્રધાનમંત્રીએ ભારત ઇટાલી ટેકનોલોજી સમિટને સંબોધન કર્યુ

પ્રધાનમંત્રી શ્રીનરેન્દ્ર મોદીએ આજે નવી દિલ્હી ખાતે ભારત–ઇટાલી ટેકનોલોજી સમિટને સંબોધન કર્યુ હતુ. આ પ્રસંગે ઇટાલીના પ્રધાનમંત્રી શ્રી જુસૈપ્પે કોન્તે પણ ઉપસ્થિત રહ્યા હતા. સંબોધન દરમિયાન પ્રધાનમંત્રીએ ભારત–ઇટાલી ઔદ્યોગિક સંશોધન અને વિકાસ સહયોગ કાર્યક્રમના અગામી તબક્કાના શુભારંભની જાહેરાત કરી હતી. તેમણે ઉમેર્યુ હતુ કે આ કાર્યક્રમ આપણા ઉદ્યોગો અને સંશોધન સંસ્થાઓને નવા ઉત્પાદનો વિકસાવવા માટે સક્ષમ બનાવશે. ટેકનોલોજીના મહત્વ વિષે વાત કરતા પ્રધાનમંત્રીએ જણાવ્યું કે ભારતે ટેકનોલોજીને સામાજિક ન્યાય, સશક્તિકરણ, સમાવેશીતા અને પારદર્શકતા પ્રાપ્ત કરવા માટેનું માધ્યમ બનાવી દીધી છે, સરકાર સેવાઓને અંતિમ તબક્કાના લોકો સુધી અસરકારક રીતે પહોંચાડવાની ખાતરી કરવા માટે ટેકનોલોજીનો ઉપયોગ કરી રહી છે. પ્રધાનમંત્રીએ જણાવ્યું કે સરકાર નાગરિકોમાં વૈજ્ઞાનિક માનસિકતાની સાથે–સાથે ટેકનોલોજીકલ માનસિકતા વિકસાવવા પર પણ ભાર મૂકી રહી છે. આ સંદર્ભમાં પ્રધાનમંત્રીએ અટલ ઇનોવેશન મિશન, ઉમંગ એપ અને સમગ્ર દેશમાં પથરાયેલા ત્રણ લાખ કોમન સર્વિસ સેન્ટરનો પણ ઉલ્લેખ કર્યો હતો. તેમણે કહ્યું કે આ ટેકનોલોજીકલ ઉપાયોએ, એ બાબતની બાહેંધરી આપી છે કે સરકાર નાગરિકોના ઘર આંગણે પહોંચી ગઈ છે. ભારતીય અવકાશ કાર્યક્રમને ભારપૂર્વક દર્શાવતા પ્રધાનમંત્રીએ જણાવ્યું કે તે ગુણવત્તા સાથેના નવીનીકરણનું ઉદાહરણ છે. તેમણે ઉમેર્યું કે ભારત હવે ઇટાલી સહિતના અન્ય ઘણા દેશોના અવકાશી ઉપગ્રહો મોકલવા માટે સક્ષમ છે અને તે સસ્તા દરે નવિનીકૃત ઉપાયોનું નિર્માણ કરવા માટેની ભારતની ક્ષમતા દર્શાવે છે. પ્રધાનમંત્રીએ જીવનશૈલી સહાયક ઉપકરણ ડિઝાઈન (
પ્રધાનમંત્રી શ્રી નરેન્દ્ર મોદી સાથે અમેરિકન સંરક્ષણ સચિવ લોઈડ જેમ્સ ઓસ્ટિન તૃતિયએ શુભેચ્છા મુલાકાત કરી

ભારતની અધિકૃત મુલાકાતે આવેલા અમેરિકન સંરક્ષણ સચિવ લોઈડ જેમ્સ ઓસ્ટિન તૃતિયએ આજે પ્રધાનમંત્રી શ્રી નરેન્દ્ર મોદી સાથે શુભેચ્છા મુલાકાત કરી હતી. સચિવ ઓસ્ટિને પ્રધાનમંત્રી સમક્ષ રાષ્ટ્રપતિ બાઈડેન તરફથી શુભકામનાઓ પણ વ્યક્ત કરી હતી. પ્રધાનમંત્રીએ બંને દેશો વચ્ચેના ઉષ્માભર્યા અને ઘનિષ્ઠ સંબંધોનું સ્વાગત કર્યુ, જે લોકતંત્ર, બહુલતાવાદ અને એક નિયમ આધારિત આદેશ પ્રત્યેની પ્રતિબદ્ધતાના સહયોગી મૂલ્યોમાં સામેલ છે. પ્રધાનમંત્રીએ બંને દેશો વચ્ચેની વ્યૂહાત્મક સહભાગિતા માટે પોતાનો દૃષ્ટિકોણ વ્યક્ત કર્યો અને ભારત–અમેરિકા સંબંધોમાં દ્વિપક્ષીય સંરક્ષણ સહયોગની અગત્યની ભૂમિકા પર ભાર મૂક્યો હતો. તેમણે સંરક્ષણ સચિવ ઓસ્ટિનને અનુરોધ કર્યો હતો કે તેઓ રાષ્ટ્રપતિ બાઈડેનને પોતાની શુભકામનાઓ પાઠવે. સચિવ ઓસ્ટિને બંને દેશો વચ્ચે દ્વિપક્ષીય સંરક્ષણ સંબંધોને મજબૂત કરવા માટે અમેરિકન સરકારની નિરંતર પ્રતિબદ્ધતાનો પુનરોચ્ચાર કર્યો હતો. તેમણે ઈન્ડો–પેસિફિક ક્ષેત્ર અને તેનાથી આગળ શાંતિ, સ્થિરતા અને સમૃદ્ધિ માટે વ્યૂહાત્મક સહભાગિતાને વધુ આગળ લઈ જવાની અમેરિકાની તીવ્ર ઈચ્છા વ્યક્ત કરી હતી.
પ્રધાનમંત્રીએ ‘ટેક પાવર્ડ ઈન્ડિયાના 8 વર્ષ’ની વિગતો શેર કરી

પ્રધાનમંત્રી, શ્રી નરેન્દ્ર મોદીએ, કેવી રીતે, છેલ્લાં 8 વર્ષોમાં, ટેક્નોલોજી અને નવીનતાના ઉપયોગથી અર્થતંત્રના દરેક ક્ષેત્રમાં વધુ સારી રીતે પરિવર્તન આવ્યું છે તે અંગેની પહેલો શેર કરી છે. પ્રધાનમંત્રીએ તેમની વેબસાઇટ narendramodi.in પરથી લેખો અને
પ્રધાનમંત્રીએ જાણીતા આસામી લેખક શ્રી અતુલાનંદા ગોસ્વામીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા આસામી લેખક શ્રી અતુલાનંદા ગોસ્વામીજીના નિધન બાદ શોક વ્યક્ત કર્યો છે. પ્રધાનમંત્રીએ ટ્વિટ કર્યું; “વિખ્યાત લેખક શ્રી અતુલાનંદા ગોસ્વામીજીના નિધનથી દુઃખી છું. તેમના કાર્યોને ખૂબ પ્રશંસા મળી અને તેમની વિવિધતા અને સંવેદનશીલતા માટે પ્રશંસા કરવામાં આવે છે. આસામી સાહિત્યને અંગ્રેજીમાં લોકપ્રિય બનાવવા માટે તેમણે ભરપૂર પ્રયાસો કર્યા. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
પ્રધાનમંત્રીએ કચ્છમાં ડીજીપી સંમેલન દરમિયાન વિભિન્ન વિષય આધારિત સત્રોમાં ભાગ લીધો

પ્રધાનમંત્રી શ્રી નરેન્દ્ર મોદીએ કચ્છમાં ડીજીપી સંમેલનના બીજા દિવસે વિભિન્ન વિષય આધારિત સત્રોમાં ભાગ લીધો આ પહેલા સવારે, તેમણે પ્રતિનિધિઓ સાથે યોગ સત્રમાં ભાગ લીધો. તેમણે સફેદ રણમાં સૂર્યોદયના દર્શન કર્યા. પ્રધાનમંત્રીએ પોલીસ વ્યવસ્થાના વિવિધ પાસાઓ પર વિષય આધારિત પ્રસ્તુતિઓ તેમજ તેના પર થનારા વિચાર-વિમર્શોમાં ભાગ લીધો. તેમણે આતંકવાદ, સાઈબર સુરક્ષા, ડિઝીટલ પ્રૌદ્યોગિકી, મહિલાઓની સુરક્ષા અને આપદા પ્રબંધન સહિત સુરક્ષાથી સંબંધિત બાબતો પર આધારિત સત્રોમાં ભાગ લીધો તથા પ્રસ્તુતીઓનું અવલોકન કર્યું. આજે કુલ 13 કલાક ચાલેલા સત્રોમાં વિભિન્ન પ્રસ્તુતિઓ, અલ્પ વિરામ સત્ર તથા ભોજન દરમિયાન પરસ્પર સંપર્ક માટે કાર્યક્રમ નિર્ધારિત હતા. ગૃહ મંત્રી શ્રી રાજનાથ સિંહ, ગૃહ રાજ્ય મંત્રી શ્રી કીરેન રિજિજૂ તેમજ ગૃહ રાજ્ય મંત્રી શ્રી હરિભાઈ પારથીભાઈ ચૌધરી સત્રો દરમિયાન ઉપસ્થિત હતા.
પ્રધાનમંત્રીએ સુકમા હુમલામાં શહીદ સીઆરપીએફનાં બહાદુર જવાનોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ સુકમા, છત્તીસગઢ હુમલામાં શહીદ થયેલા સીઆરપીએફનાં બહાદુર જવાનોને નમન કરી શ્રદ્ધાંજલિ અર્પણ કરી હતી. પ્રધાનમંત્રીએ પોતાનાં શોક સંદેશમાં કહ્યું, “ભારત સીઆરપીએફનાં એ બહાદુર જવાનોને નમન કરે છે, જે છત્તીસગઢનાં સુકમામાં શહીદ થયા છે. મારી સંવેદના આ બહાદુર જવાનોનાં પરિવારજનો અને મિત્રો સાથે છે. દુઃખની આ ઘડીએ રાષ્ટ્ર એમની સાથે ખભે-ખભો મિલાવીને ઉભું છે.”
પ્રધાનમંત્રીએ મોસ્કોમાં રાષ્ટ્રીય આપત્તિ વ્યવસ્થાપન કેન્દ્રની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે (24 ડિસેમ્બર, 2015)ના રોજ મોસ્કોમાં ઈએમઈઆઈરસીઓએમ- રાષ્ટ્રીય આપત્તિ વ્યવસ્થાપન કેન્દ્રની મુલાકાત લીધી. પ્રધાનમંત્રીને આપત્તિ કેન્દ્રનાં વાસ્તવિક કામકાજ અને વાસ્તવિક દેખરેખ કાર્યોની માહિતી આપવામાં આવી. તેમને આ કેન્દ્ર દ્વારા કરવામાં આવતી વિવિધ આપત્તિ રાહત એજન્સીઓની વચ્ચેનાં તાલમેલની બાબતમાં વિસ્તારથી જણાવવામાં આવ્યું. તેમને અંતરિક્ષ દેખરેખ અને 3ડી મોડલિંગ ક્ષમતાઓની બાબતમાં પણ જાણકારી આપવામાં આવી. માનવ જીવન અને સંપત્તિને કુદરતી આપદાઓ, રશિયાની સીમાઓની અંદર અને બહાર બંને પ્રકારનાં સંકટોની દેખરેખ કરવાની કેન્દ્રની ક્ષમતાઓ અને વૈશ્વિક ક્ષેત્રમાં તેના સહયોગ અંગે પણ માહિતી આપવામાં આવી હતી. પ્રધાનમંત્રીએ કેન્દ્ર દ્વારા સંકલન કરવામાં આવતી આપત્તિથી બચાવ અને રાહત સંબંધિ કામગીરીઓ અને તેની વૈશ્વિક પહોંચની બાબતમાં સારો રસ દાખવ્યો. તેમણે કેન્દ્ર દ્વારા થતાં કાર્યને ‘માનવતાની મહાન સેવા’નું બિરુદ આપ્યું. રાષ્ટ્રીય સુરક્ષા સલાહકાર અજીત ડોવાલ, વિદેશસચિવ શ્રી એસ. જયશંકર, રક્ષા સચિવ જી. મોહન કુમાર અને પ્રધાનમંત્રીના પ્રતિનિધિમંડળના અન્ય વરિષ્ઠ સભ્યો પણ આ અવસર પર ઉપસ્થિત હતા. એનસીએમસી એક બહુસ્તરીય સંકલન કેન્દ્ર છે, જેમાં આંતર-એજન્સી સંકલન અને લોકોને આપત્તિની સ્થિતિઓના જોખમોની બાબતમાં સાવચેત કરવા માટે ડિઝાઈન કરાયું છે. એનસીએમસીની ક્ષમતાઓમાં અત્યાધુનિક વાસ્તવિક દેખરેખ, આંકડોઓનો સંગ્રહ, વિશ્લેષણ અને મોડલિંગનો સમાવેશ થાય છે. આ રિમોટ સેન્સિંગ પર આધારિત વૈશ્વિક નેવીગેશન ઉપગ્રહ પ્રણાલિઓ અને વૈશ્વિક દેખરેખ તકનીકીનો ઉપયોગ કરે છે.
પ્રધાનમંત્રી 16મી જૂને વાઈવાટેકના પાંચમા સંસ્કરણ પર મહત્વનું સંબોધન કરશે

પ્રધાનમંત્રી શ્રી નરેન્દ્ર મોદી 16મી જૂને સાંજે 4 વાગ્યા આસપાસ યોજાનાર વાઈવાટેકના પાંચમા સંસ્કરણમાં મહત્વનું સંબોધન કરશે. પ્રધાનમંત્રીને વાઈવાટેક 2021માં મહત્વનું સંબોધન આપવા માટે અતિથિ વિશેષ તરીકે આમંત્રિત કરવામાં આવ્યા છે. આ કાર્યક્રમમાં અન્ય અગ્રણી વક્તાઓમાં ફ્રાન્સના રાષ્ટ્રપતિ શ્રી ઈમેન્યુઅલ મેક્રોં, સ્પેનના પ્રધાનમંત્રી શ્રી પેડ્રો સાન્ચેઝ અને વિવિધ યુરોપીયન દેશોના મંત્રીઓ/સાંસદો સામેલ રહેશે. આ કાર્યક્રમમાં એપલના સીઈઓ ટિમ કૂક, ફેસબુકના અધ્યક્ષ તથા સીઈઓ શ્રી માર્ક ઝુકરબર્ગ તેમજ માઈક્રકોસોફ્ટના પ્રમુક શ્રી બ્રાડ સ્મિથ સહિતના અનેક કોર્પોરેટ અગ્રણીઓ પણ સામેલ રહેશે. વાઈવાટેક એ યુરોપના સૌથી વિશાળ ડિજિટલ અને સ્ટાર્ટઅપ કાર્યક્રમોમાંનો એક છે, જે 2016થી દર વર્ષે પેરિસમાં યોજાય છે. આ કાર્યક્રમનું આયોજન અગ્રણી એડવર્ટાઈઝિંગ અને માર્કેટિંગ સમૂહ પબ્લિસિસ અને અગ્રણી ફ્રેન્ચ મીડિયા ગ્રૂપ લેસ ઈકોઝ દ્વારા સંયુક્ત રીતે કરવામાં આવે છે. જેમાં ટેકનોલોજી ઈનોવેશન અને સ્ટાર્ટઅપ ઈકોસિસ્ટમમાં હિતધારકોને એકત્ર કરે છે તેમજ તેમાં પ્રદર્શનો, એવોર્ડ્સ, પેનલ ડિસ્કશન્સ અને સ્ટાર્ટઅપ સ્પર્ધાઓ સામેલ હોય છે. વાઈવાટેકના પાંચમા સંસ્કરણનું આયોજન 16થી 19 જૂન, 2021 દરમિયાન કરવામાં આવ્યું છે.
પ્રધાનમંત્રીએ જાણીતા સંતૂરવાદક ઉસ્તાદ પંડિત શિવકુમાર શર્માના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા સંતૂરવાદક ઉસ્તાદ પંડિત શિવકુમાર શર્માના નિધન પર ઊંડો શોક વ્યક્ત કર્યો છે. એક ટ્વીટમાં, પ્રધાનમંત્રીએ કહ્યું; "પંડિત શિવકુમાર શર્માજીના નિધનથી આપણું સાંસ્કૃતિક વિશ્વ વધુ ગરીબ થયું છે. તેમણે સંતૂરને વૈશ્વિક સ્તરે લોકપ્રિય બનાવ્યું છે. તેમનું સંગીત આવનારી પેઢીઓને આકર્ષિત કરવાનું ચાલુ રાખશે. મને તેમની સાથેની મારી વાતચીત યાદ છે. તેમના પરિવાર અને પ્રશંસકો પ્રત્યે સંવેદના. ઓમ. શાંતિ."
પ્રધાનમંત્રીએ મહારાણા પ્રતાપને તેમની જયંતિ પર શ્રદ્ધાજલી આપી

પ્રધાનમંત્રી શ્રી નરેન્દ્ર મોદીએ મહારાણા પ્રતાપને તેમની જયંતિ પર શ્રદ્ધાંજલી આપી હતી. પ્રધાનમંત્રીએ કહ્યું કે, “ ભારત માતા ના મહાનસપૂત મહારાણા પ્રતાપને તેમની જયંતિ પર કોટિ કોટિ વંદન. દેશ પ્રેમ, સ્વાભિમાન અને પરાક્રમથી ભરેલી તેમની ગાથા દેશવાસિઓ માટે હંમેશા પ્રેરણાસ્ત્રોત બની રહેશે.
પ્રધાનમંત્રીએ યુવાન આઇએએસ અધિકારીઓને ન્યૂ ઇન્ડિયાની ઊર્જા સાથે વ્યવસ્થામાં નવું જોમ લાવવા અપીલ કરી

પ્રધાનમંત્રી શ્રી નરેન્દ્ર મોદીએ આજે યુવાન આઇએએસ અધિકારીઓને પરિવર્તન ન સ્વીકારે તેવી માનસિકતા છોડી દેવાની અને ભારતની વહીવટી વ્યવસ્થાને ‘ન્યૂ ઇન્ડિયા’ની ઊર્જા સાથે ભરી દેવાની સલાહ આપી હતી. આસિસ્ટન્ટ સેક્રેટરીઓના ઉદ્ઘાટન સત્રમાં વર્ષ 2015ની આઇએએસ અધિકારીઓ બેચને સંબોધતા પ્રધાનમંત્રીએ શરૂઆતમાં ભારપૂર્વક જણાવ્યું હતું કે, ભારતે તેની ક્ષમતા મુજબ પ્રગતિ કરી નથી. તેમણે કહ્યું હતું કે, જે દેશોએ ભારત પછી આઝાદી મેળવી હતી અને જેમની પાસે ભારત કરતા ઓછા સંસાધનો હતા, તેમણે વિકાસની નવી ઊંચાઈઓ સર કરી છે. તેમણે જણાવ્યું હતું કે, પરિવર્તનનો પવન ફૂંકવા સાહસવૃત્તિ જોઈએ. તેમણે ઉમેર્યું હતું કે, મહત્તમ કે અસરકારક સ્તરે કામગીરી પ્રદાન થાય એ માટે અધિકારીઓની ક્ષમતાનું સંકલન આવશ્યક છે, પણ ખંડિત વહીવટી વ્યવસ્થાથી એ શક્ય બન્યું નથી. તેમણે કહ્યું હતું કે, વ્યવસ્થાની કાયાપલટ કરવા ઝડપી અને અસરકારક પરિવર્તનની જરૂર છે. તેમણે કહ્યું હતું કે, આસિસ્ટન્ટ સેક્રેટરીઓને આ ત્રણ મહિનાનો કાર્યક્રમ હવે ત્રીજા વર્ષમાં પ્રવેશ્યો છે અને તેની મોટી અસર થશે. તેમણે યુવાન અધિકારોને આગામી ત્રણ મહિનામાં કેન્દ્ર સરકારના વરિષ્ઠ અધિકારીઓ સાથે નિખાલસતાપૂર્વક આદાનપ્રદાન કરવા અપીલ કરી હતી, જેથી વ્યવસ્થાને તેમની ઊર્જા અને નવા વિચારોના સમન્વયનો લાભ મળી શકે તથા સચિવ-સ્તરના અધિકારીઓના વહીવટી અનુભવનો ફાયદો થાય. પ્રધાનમંત્રીએ યુવાન અધિકારીઓને યુપીએસસીના પરિણામના દિવસ સુધીના તેમના જીવન, તેમણે ઝીલેલા પડકારોને યાદ કરવા કહ્યું હતું અને હવે તેમની પાસે વ્યવસ્થામાં હકારાત્મક પરિવર્તનો કરવાની અને સામાન્ય લોકોના જીવનની ગુણવત્તા સુધારવાની જે તક છે એને ઝડપી લેવાની સલાહ આપી હતી. આ પ્રસંગે કાર્મિક, લોક ફરિયાદ અને પેન્શનના રાજ્ય કક્ષાના કેન્દ્રીય મંત્રી ડો. જિતેન્દ્ર સિંહ તથા વરિષ્ઠ સરકારી અધિકારીઓ ઉપસ્થિત હતા.
શ્રીલંકાના વિદેશ મંત્રી શ્રી તિલક મારાપના પ્રધાનમંત્રી શ્રી નરેન્દ્ર મોદીને મળ્યા

શ્રીલંકાના વિદેશ મંત્રી શ્રી તિલક મારાપનાએ આજે બપોરે પ્રધાનમંત્રી શ્રી નરેન્દ્ર મોદીની ઔપચારિક મુલાકાત લીધી હતી. વિદેશ મંત્રી તિલક મારાપના ભારતની ત્રણ દિવસની દ્વિપક્ષીય મુલાકાતે આવ્યા છે. પ્રધાનમંત્રીએ શ્રી તિલક મારાપનાને શ્રીલંકાના વિદેશ મંત્રી તરીકે નવી જવાબદારી ધારણ કરવા બદલ અભિનંદન આપ્યા હતા. પ્રધાનમંત્રીએ ચાલુ વર્ષે મે મહિનામાં આંતરરાષ્ટ્રી વૈશાખ દિવસ પર તેમની ફળદાયક મુલાકાતને યાદ કરી હતી. પ્રધાનમંત્રીએ શ્રીલંકા સાથે ભારતના સંબંધોના મહત્ત્વની પુષ્ટિ કરી હતી. બંને દેશો વિસ્તૃત અને ગાઢ સંબંધ ધરાવે છે. પ્રધાનમંત્રીએ જણાવ્યું હતું કે, તેઓ બંને દેશો વચ્ચે દ્વિપક્ષીય સંબંધોને મજબૂત કરવા શ્રીલંકાના રાષ્ટ્રપતિ અને પ્રધાનમંત્રી સાથે કામ કરવા આતુર છે.
પ્રધાનમંત્રીએ પોલીસ સ્મારક દિવસે ફરજ બજાવતા શહીદ થયેલા પોલીસ કર્મચારીઓને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ તે તમામ પોલીસ કર્મચારીઓને શ્રદ્ધાંજલિ આપી છે જેમણે ફરજ બજાવવા દરમિયાન પોતાના જીવ ગુમાવ્યા હતા. એક ટ્વિટમાં પ્રધાનમંત્રીએ કહ્યું; "પોલીસ સ્મારક દિવસ પર, હું કાયદો અને વ્યવસ્થા જાળવવા અને જરૂરિયાતના સમયે અન્ય લોકોને મદદ કરવા માટે આપણા પોલીસ દળોના ઉત્કૃષ્ટ પ્રયત્નોનો સ્વીકારવા માગુ છું. હું તે તમામ પોલીસ કર્મચારીઓને શ્રદ્ધાંજલિ આપું છું જેમણે ફરજ બજાવવા દરમિયાન પોતાના જીવ ગુમાવ્યા છે. "
અફઘાનિસ્તાનનાં ભૂતપૂર્વ રાષ્ટ્રપતિ શ્રી હામિદ કરજઈએ પ્રધાનમંત્રી શ્રી નરેન્દ્ર મોદી સાથે મુલાકાત કર

અફઘાનિસ્તાનનાં ભૂતપૂર્વ રાષ્ટ્રપતિ શ્રી હામિદ કરજઈ આજે નવી દિલ્હીમાં પ્રધાનમંત્રી શ્રી નરેન્દ્ર મોદીને મળ્યાં હતા. પ્રધાનમંત્રી શ્રી નરેન્દ્ર મોદીએ આ પ્રસંગે ભારતનાં 130 કરોડ નાગરિકો અને પોતાનાં તરફથી અફઘાનિસ્તાનની સ્વતંત્રતાનાં 100માં વર્ષની ઉજવણી પર અફઘાનિસ્તાનનાં નાગરિકોને હાર્દિક શુભેચ્છા આપી હતી. આ પ્રસંગે શ્રી હામિદ કરજઈએ ભારતનાં દ્રઢતાપૂર્વકનાં સંપૂર્ણ સમર્થન બદલ આભાર માન્યો હતો અને બંને દેશોનાં નાગરિકો વચ્ચે વિશેષ સદભાવ પર પ્રસન્નતા વ્યક્ત કરી હતી. પ્રધાનમંત્રી મોદીએ શ્રી હામિદ કરજઈ સાથે મુલાકાત દરમિયાન સર્વસમાવેશક, સંગઠિત, ખરાં અર્થમાં સ્વતંત્ર અને લોકતાંત્રિક અફઘાનિસ્તાનની શાંતિ, સુરક્ષા અને સ્થાયીત્વ માટે ભારતનાં સમર્થનનો પુનરોચ્ચાર કર્યો હતો.
મંત્રીમંડળે સંયુક્ત કમ્યુનિકેશન ટાવર્સ અને આનુષંગિક માળખાનું નિર્માણ કરવા કમ્યુનિકેશન ઓપરેટર્સને સંરક્ષણ વિભાગની જમીન ફાળવવા માટેની નીતિમાં સુધારો કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળ દ્વારા મોબાઇલ ટાવર્સ ઊભા કરવા માટે મંજૂરી આપવાનાં મુદ્દા માટે ટેલીકોમ વિભાગ (ડીઓટી) દ્વારા જાહેર કરવામાં આવેલી નીતિ અને માર્ગદર્શિકાનાં અમલીકરણનાં અનુભવને આધારે સંયુક્ત કમ્યુનિકેશન ટાવર્સ અને આનુષંગિક માળખાનું નિર્માણ કરવા કમ્યુનિકેશન ઓપરેટર્સને સંરક્ષણ વિભાગની જમીન પ્રદાન કરવા સંરક્ષણ મંત્રાલયની નીતિ સુધારવા માટેની દરખાસ્તને મંજૂરી આપવામાં આવી છે. સંશોધિત નીતિમાં આઇપી-1 તરીકે રજિસ્ટર્ડ એક્સેસ સર્વિસ લાઇસન્સીસ એન્ડ કંપનીઝને સંરક્ષણ વિસ્તારોમાં અને કેન્ટોન્મેન્ટમાં સંરક્ષણ વિભાગની જમીનને ભાડાપટ્ટે ફાળવવાની અને તેનો ઉપયોગ કરવાની છૂટ સામેલ હશે, જેમાં કંપનીઓ સંયુક્તપણે કમ્યુનિકેશન ટાવર અને આનુષંગિક માળખું સ્થાપિત કરી શકશે. આ નિર્ણયથી કેન્ટોન્મેન્ટ અને મિલિટરી સ્ટેશનોમાં કમ્યુનિકેશન સેવાઓની ગુણવત્તામાં વધારો થશે.